CELEX: 32021R1064
Language: fi
Date: 2021-06-28 00:00:00
Title: Komission täytäntöönpanoasetus (EU) 2021/1064, annettu 28 päivänä kesäkuuta 2021, täytäntöönpanoasetuksen (EU) 2021/520 muuttamisesta tiettyjen pidettävien maaeläinten jäljitettävyyttä koskevan eläinten tunnistuskoodin rakenteen suhteen siltä osin kuin on kyse Yhdistyneestä kuningaskunnasta Pohjois-Irlannin osalta (ETA:n kannalta merkityksellinen teksti)

29.6.2021   
               
               
                  FI
               
               
                  Euroopan unionin virallinen lehti
               
               
                  L 229/8
               
            
         KOMISSION TÄYTÄNTÖÖNPANOASETUS (EU) 2021/1064,
         annettu 28 päivänä kesäkuuta 2021,
         täytäntöönpanoasetuksen (EU) 2021/520 muuttamisesta tiettyjen pidettävien maaeläinten jäljitettävyyttä koskevan eläinten tunnistuskoodin rakenteen suhteen siltä osin kuin on kyse Yhdistyneestä kuningaskunnasta Pohjois-Irlannin osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 120 artiklan 1 kohdan ja 120 artiklan 2 kohdan c, d ja f alakohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien eläintautien ehkäisemistä ja torjuntaa koskevat säännöt. Kyseisen asetuksen IV osan I osaston 1 ja 2 luvussa vahvistetaan säännöt, jotka koskevat maaeläimiä pitäviä pitopaikkoja ja hautomoja sekä tiettyjen pidettävien maaeläinten ja siitosmunien jäljitettävyyttä unionissa. Lisäksi asetuksessa (EU) 2016/429 siirretään komissiolle valta hyväksyä delegoiduilla säädöksillä sääntöjä, joilla täydennetään tiettyjä kyseisen asetuksen muita kuin keskeisiä osia.
                  
               
                     (2)
                  
                  
                     Komission delegoidulla asetuksella (EU) 2019/2035 (2) täydennetään asetusta (EU) 2016/429 säätämällä pidettävien maaeläinten ja siitosmunien rekisteröityjä ja hyväksyttyjä pitopaikkoja sekä tiettyjen pidettävien maaeläinten ja siitosmunien jäljitettävyyttä koskevat säännöt. Kyseisen delegoidun asetuksen III osa sisältää pidettävien maaeläinten jäljitettävyyttä koskevia sääntöjä, ja erityisesti sen III osan I ja II osastossa vahvistetaan pidettävien nauta-, lammas- ja vuohieläinten jäljitettävyyttä koskevat säännöt.
                  
               
                     (3)
                  
                  
                     Asetuksessa (EU) 2016/429 ja delegoidussa asetuksessa (EU) 2019/2035 vahvistettujen jäljitettävyyssääntöjen yhdenmukaisen soveltamisen varmistamiseksi unionissa komission täytäntöönpanoasetuksessa (EU) 2021/520 (3) vahvistetaan tiettyjen pidettävien maaeläinten jäljitettävyyttä koskevat soveltamissäännöt.
                  
               
                     (4)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti asetusta (EU) 2016/429 ja siihen perustuvia komission säädöksiä sovelletaan edelleen Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksessa määrätyn siirtymäkauden päättymisen jälkeen. Näin ollen täytäntöönpanoasetuksessa (EU) 2021/520 vahvistettuja sääntöjä sovelletaan Yhdistyneeseen kuningaskuntaan Pohjois-Irlannin osalta. Selkeyden vuoksi kyseisen täytäntöönpanoasetuksen 1 artiklassa on aiheellista viitata erosopimukseen.
                  
               
                     (5)
                  
                  
                     Lisäksi täytäntöönpanoasetuksen (EU) 2021/520 12 artiklan a alakohdassa vahvistetaan säännöt pidettävien nauta-, lammas-, vuohi-, kameli- ja hirvieläinten tunnistuskoodin rakennetta varten. Tunnistuskoodin ensimmäinen osa on sen jäsenvaltion maakoodi, jossa tunnistin on ensimmäisen kerran kiinnitetty eläimeen, joko kaksikirjaimisena koodina ISO-standardin 3166-1 (2-kirjaiminen koodi) mukaisesti, lukuun ottamatta Kreikkaa, josta käytetään kaksikirjaimista koodia ”EL”; tai kolminumeroisena maakoodina ISO-standardin 3166-1 (numeerinen koodi) mukaisesti. Koska asetuksen (EU) 2021/520 12 artiklassa tarkoitetuissa ISO-standardeissa ei ole Yhdistynyttä kuningaskuntaa koskevia alajaotteluja Pohjois-Irlannin osalta, kyseistä asetusta olisi muutettava siten, että siinä vahvistetaan, mikä maakoodi olisi Yhdistyneen kuningaskunnan kyseisellä alueella tunnistimella yksilöityjen pidettävien nauta-, lammas-, vuohi-, kameli- ja hirvieläinten tunnistuskoodin ensimmäinen osa.
                  
               
                     (6)
                  
                  
                     Komission täytäntöönpanoasetuksen (EU) 2020/1470 (4) liitteessä I esitetään tavaroiden ulkomaankauppaa koskevien Euroopan tilastojen maa- ja alueluokitus ja vahvistetaan, että ”XI” on kaksikirjaiminen koodi, jota käytetään, jos Yhdistyneen kuningaskunnan (Pohjois-Irlannin) osalta on tehtävä erottelu asiaa koskevissa unionin säännöksissä asetettujen edellytysten mukaisesti. Kyseiseen koodiin olisi tämän vuoksi viitattava täytäntöönpanoasetuksen (EU) 2021/520 12 artiklan a alakohdan i alakohdassa Yhdistyneen kuningaskunnan tapauksessa Pohjois-Irlannin osalta.
                  
               
                     (7)
                  
                  
                     Vastaavaa kolminumeroista koodia ei myöskään ole määritelty käytettäväksi, kun Yhdistyneen kuningaskunnan tapauksessa on tehtävä erottelu Pohjois-Irlannin osalta. Kolminumeroista koodia ”899” ei ole ISO-standardissa 3166-1 (numeerinen koodi). Kyseiseen koodiin olisi tämän vuoksi viitattava täytäntöönpanoasetuksen (EU) 2021/520 12 artiklan a alakohdan ii alakohdassa Yhdistyneen kuningaskunnan tapauksessa Pohjois-Irlannin osalta.
                  
               
                     (8)
                  
                  
                     Sen vuoksi täytäntöönpanoasetusta (EU) 2021/520 olisi muutettava.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) 2021/520 seuraavasti:
            
                        1)
                     
                     
                        Korvataan 1 artiklassa johdantolause seuraavasti:
                        ”Tässä asetuksessa vahvistetaan jäsenvaltioiden (*1) osalta säännöt, jotka koskevat seuraavia:
                        
                           (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti tätä asetusta sovellettaessa viittaukset jäsenvaltioihin tai unioniin käsittävät myös Yhdistyneen kuningaskunnan Pohjois-Irlannin osalta.”;"
                        
                     
                  
                        2)
                     
                     
                        Korvataan 12 artiklan a alakohta seuraavasti:
                        
                                    ”a)
                                 
                                 
                                    tunnistuskoodin ensimmäinen osa on sen jäsenvaltion maakoodi, jossa tunnistin on ensimmäisen kerran kiinnitetty eläimeen, joko
                                    
                                                i)
                                             
                                             
                                                kaksikirjaimisena koodina ISO-standardin 3166-1 (2-kirjaiminen koodi) mukaisesti, lukuun ottamatta Kreikkaa, josta käytetään kaksikirjaimista koodia ”EL”, ja Yhdistynyttä kuningaskuntaa Pohjois-Irlannin osalta, josta käytetään kaksikirjaimista koodia ”XI”; tai
                                             
                                          
                                                ii)
                                             
                                             
                                                kolminumeroisena maakoodina ISO-standardin 3166-1 (numeerinen koodi) mukaisesti, lukuun ottamatta Yhdistynyttä kuningaskuntaa Pohjois-Irlannin osalta, josta käytetään tunnusta ”899”;”.
                                             
                                          
                              
                  
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 84, 31.3.2016, s. 1.
         
            (2)  Komission delegoitu asetus (EU) 2019/2035, annettu 28 päivänä kesäkuuta 2019, Euroopan parlamentin ja neuvoston asetuksen (EU) 2016/429 täydentämisestä maaeläimiä pitäviä pitopaikkoja ja hautomoja sekä tiettyjen pidettävien maaeläinten ja siitosmunien jäljitettävyyttä koskevien sääntöjen osalta (EUVL L 314, 5.12.2019, s. 115).
         
            (3)  Komission täytäntöönpanoasetus (EU) 2021/520, annettu 24 päivänä maaliskuuta 2021, Euroopan parlamentin ja neuvoston asetuksen (EU) 2016/429 soveltamissäännöistä tiettyjen pidettävien maaeläinten jäljitettävyyden osalta (EUVL L 104, 25.3.2021, s. 39).
         
            (4)  Komission täytäntöönpanoasetus (EU) 2020/1470, annettu 12 päivänä lokakuuta 2020, tavaroiden ulkomaankauppaa koskevien Euroopan tilastojen maa- ja alueluokituksesta ja muiden yritystilastojen maantieteellisestä jaottelusta (EUVL L 334, 13.10.2020, s. 2).